Naziv obveznika: OSNOVNA ŠKOLA LJUDEVIT GAJ U KRAPINI Broj RKP-a: 15866

Sjedište obveznika: 49000 KRAPINA Matični broj: 03079589

Adresa sjedišta obveznika: TRG STJEPANA RADIĆA 1, KRAPINA OIB: 68206344969

Razina: 31 Šifra djelatnosti: 8520

Razdjel: 000 Šifra grada: 211 Krapina

Šifra županije: 002-Krapinsko zagorska

BILJEŠKE UZ FINANCIJSKE IZVJEŠTAJE

ZA RAZDOBLJE OD 01.SIJEČNJA DO 31. PROSINCA 2024. GODINE

Osnovna škola Ljudevit Gaj u Krapini posluje u skladu sa Zakonom o odgoju i obrazovanju u osnovnoj i srednjoj školi (NN 87/08,86/09,92/10,105/10,90/11,5/12,16/12,86/12,126/12,94/13,152/14,07/17,68/18, 98/19,64/20,151/22,156/23) te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu (NN 124/14,115/15,87/16,3/18,126/19,108/20), a Financijske izvještaje i Bilješke uz financijske izvještaje sastavlja i predaje u skladu s čl.139 Zakona o proračunu (NN 144/21), te odredbama Pravilnika o financijskom izvješćivanju u proračunskom računovodstvu (NN 37/22). Odgovorna osoba škole je dr.sc. Vlatka Družinec Tušek.

**Bilješke uz Bilancu**

Bilješka broj 1 - Školska ustanova ima iskazane podatke u izvanbilančnoj evidenciji o ugovornim odnosima koji bi uz ispunjenje određenih uvjeta mogli postati imovina pa se obvezni propisani podaci prikazuju u tablici br.1.

Tablica 1: Popis ugovornih odnosa koji uz ispunjenje određenih uvjeta mogu postati imovina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Datum  primanja jamstva | Instrument osiguranja | Iznos  primljenog jamstva | Davatelj jamstva | Namjena | Dokument | Rok važenja | Napom. |
| 1. | 06.08.2024. | Bjanko zadužnica OV-4900/2024 | 10.000,00 € | Botonjić gradnja d.o.o. Sisak | Otklanjanje nedostataka u jamstvenom roku | Ugovor 406-07/24-01/3 | 60 mjeseci | - |
| 2. | 08.11.2024. | Bjanko zadužnica OV-3548/2024 | 2.000,00 € | Stolarija Zemljić Krapinske Toplice | Otklanjanje nedostataka u jamstvenom roku | Ugovor 406-01/24-01/4 | 60 mjeseci | - |

Bilješka br.2 – Školska ustanova nema iskazane podatke u izvanbilančnoj evidenciji o ugovornim odnosima koji bi uz ispunjenje određenih uvjeta mogli postati obveza pa se tablica predaje prazna.

Tablica 2: Popis ugovornih odnosa koji uz ispunjenje određenih uvjeta mogu postati obveza

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Datum  izdavanja jamstva | Instrument osiguranja | Iznos  danog jamstva | Primatelj jamstva | Namjena | Dokument | Rok važenja | Napom. |
|  |  |  |  |  |  |  |  |  |

Bilješka broj 3 - Školska ustanova ima iskazane podatke u izvanbilančnoj evidenciji o dva sudska postupaka u tijeku kao tuženik, pa se podaci iskazuju u tablici br.3.

Tablica 3: Popis sudskih sporova u tijeku koji bi mogli postati obveza

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red.  br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva sredstava | Početak sudskog spora | Napomena |
| 1. | Škola | Fizička osoba A.A. | Radni spor zbog nezapošljavanja po natječaju | 6.636,14 | ? | ? | 01/2024 | - |
| 2. | Škola | Fizička osoba A.A. | Radni spor zbog nezapošljavanja po natječaju | 6.636,14 | ? | ? | 03/2024 | - |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Bilješka br.4 – školska ustanova nema iskazane podatke u izvanbilančnoj evidenciji o sudskim postupcima u kojima bi bila tužitelj pa se tablica br. 4 predaje prazna.

Tablica 4: Popis sudskih sporova u tijeku koji bi mogli postati imovina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red.  br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme  priljeva sredstava | Početak sudskog spora | Napomena |
| - | - | - | - | - | - | - | - | - |

Bilješka broj 5 – Poslovni objekti 0212 – stanje na dan 31.12.2024. se u odnosu na stanje 01.01.2024. povećalo zbog dodatnih ulaganja na zgradi matične škole u Krapini, izvršeni su radovi na sanaciji i izmjeni južnog i sjevernog bočnog tornja, središnjeg limenog pokrova te zamjena unutarnje stolarije.

Bilješka broj 6 – Uredska oprema i namještaj 0221 – stanje na dan 31.12.2024. se u odnosu na stanje 01.01.2024. povećalo zbog prijenosa informatičke opreme Odlukom Catneta u poslovne knjige škole, a koja se vodila u izvanbilančnoj evidenciji te zbog nabave nove opreme.

Bilješka broj 7 –Sportska oprema 0226- stanje na dan 31.12.2024. se u odnosu na stanje 01.01.2024. smanjilo ubog isknjiženja i odvoza na otpad stare, dotrajale i neupotrebljive opreme.

Bilješka broj 8 –Uređaji strojevi i oprema za ostale namjene-0227- stanje na dan 31. 12.2024. se u odnosu na stanje 01.01.2024. povećalo zbog nabave nove opreme.

Bilješka broj 9 –Ispravak vrijednosti postrojenja i opreme – 02922- iznos je u odnosu na 01.01.2024. znatno veći iz razloga što je Odlukom Carneta prenesena nam oprema koju smo dobili na korištenje i koja je djelomično otpisana.

Bilješka broj 10-Građevinski objekti u pripremi-051-iznos na ovoj poziciji 24.405,46 € odnosi se na prikupljenu dokumentaciju (projekti i dozvole) za dogradnju multifunkcionalnog prostora i školske knjižnice na sportskoj dvorani matične škole u Krapini. Iznos je smanjen u odnosu na stanje 01.01.2024. zbog knjiženja prijenosa u upotrebu računa za postavljanje skele za radove na sanaciji tornjeva na krovištu matične škole u Krapini nakon što su svi radovi završeni.

Bilješka broj 11 – Novac na računu kod tuzemnih poslovnih banaka- 1112- stanje na dan 31.12.2024. iznosi 19.197,50 € i u odnosu na 01.01.2024. je manji zbog manjeg priljeva novčanih sredstava krajem prosinca, a biti će utrošeni na otvorene obveze, odnosno na plaćanje računa koje se odnose na 2024. godinu, a koji su dobiveni početkom siječnja 2025.

Bilješka broj 12 – Ostala potraživanja-129-stanje na dan 31.12.2024. manje je u odnosu na stanje 01.01.2024., provedeno je zatvaranje potraživanja (kompenzacija) između MZOM i HZZO-a za bolovanja na teret HZZO-a. Iznos se odnosi na plaćene predujmove za kotizaciju za stručni skup 40,00 €, za plaćene troškove prijevoza za razmjenu učenika 400,00 €, otvoreno bolovanje za studeni i prosinac 2024. 236,53 € te neplaćene troškove potrošnje vode u iznajmljenom stanu PŠ D. Šemnica 26,54 €.

Bilješka broj 13 – Potraživanja za prihode poslovanja-16 odnosi se na potraživanja za iznajmljivanje školskog prostora, stanje na dan 31.12.2024. neznatno je veće u odnosu na 01.01.2024.

Bilješka broj 14-Potraživanja od prodaje proizvedene dugotrajne imovine-172-odnosi se na potraživanje od prodaje stana i manje je na dan 31.12.2024. u odnosu na 01.01.2024. zbog redovite otplate.

Bilješka broj 15-Kontinuitani rashodi budućih razdoblja- 193-odnose se na plaću i naknade za prosinac 2024. godine, stanje na dan 31.12.2024. veće je nego na dan 01.01.2024. zbog povećanja osnovice i koeficijenata za isplatu plaće.

Bilješka broj 16-Obveze za zaposlene-231-stanje na dan 31.12.2024. veće je u odnosu na 01.01.2024. iz razloga što su veći koeficijenti i osnovica za isplatu plaće u odnosu na prethodno razdoblje.

Bilješka broj 17-Obveze za materijalne rashode-232-stanje na dan 31.12.2024. veće je u odnosu na 01.01.2024. iz razloga što je glavnina računa za rashode nastale u prosincu došla tijekom siječnja 2025. pa nisu plaćeni u prosincu 2024.

Bilješka broj 18-Obveze za ostale financijske rashode-2343- Stanje na dan 31.12. veće je u odnosu na dan 01.01. iz razloga većih naknada banke.

Bilješka broj 19-Obveze za naknade građanima i kućanstvima-237-stanje na dan 31.12.2024. iznosi 259,04 € i odnosi se na nabavu radnih bilježnica i radnih udžbenika za naknadno upisane učenike u našu školu, 01.01.2024. nije ostvareno.

Bilješka broj 20– Ostale tekuće obveze 239- stanje na dan 31.12. znatno je manje u odnosu na 01.01. zbog provedene kompenzacija između HZZO-a i MZOM.

Bilješka broj 21-Obveze za nabavu nefinancijske imovine-stanje na dan 31.12.2024. odnosi se na nabavljene udžbenike za naknadno upisane učenike u našu školu, 01.01.2024. nije ostvareno.

Bilješka broj 22-Vlastiti izvori iz proračuna-stanje na dan 31.12.2024. znatno je povećano u odnosu na stanje 01.01.2024. iz razloga što je imovina koja je dobivena na korištenje i vođena u izvanbilančnoj evidenciji prenesena školi te zbog izvršenih radova na sanaciji krovnih tornjeva i zamjeni unutarnje stolarije.

Bilješka broj 23-višak/manjak prihoda-922-92222-stanje na dan 31.12.2024. znatno je manje u odnosu na dan 01.01.2024. iz razloga što su u 2023. godini iz Državnog proračuna uplaćena sredstva za radove i sanaciju južnog krovnog tornja a radovi su završeni i plaćeni u 2024.

Bilješka broj 24- Obračunati prihodi poslovanja-96- neznatno su veći u odnosu na 01.01.2024.,iznos na dan 31.12.2024. odnosi se na potraživanja za iznajmljivanje školskog prostora.

Bilješka broj 25- Izvanbilančni zapisi-991,996- stanje na dan 31.12.2024. manje je u odnosu na dan 01.01.2024. iz razloga što je Carnet Odlukom prenio u naše vlasništvo opremu dobivenu na korištenje u 2023. godini u sklopu II. faze projekta-„e-škole: cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“. Također, u izvanbilančnoj evidenciji knjižen je fotokopirni aparat dobiven na korištenje od dobavljača Copia Forum.

Škola je zaprimila dvije bjanko zadužnice za osiguranje da će eventualni nedostaci na izvršenim radovima biti otklonjeni u jamstvenom roku te je u izvanbilančnoj evidenciji to knjiženo kao moguća imovina (Tablica 1).

Škola ima dva sudska postupka u tijeku zbog radnog spora u kojima je tuženik te su u izvanbilančnoj evidenciji knjižene moguće obveze (Tablica 3).

Obvezni analitički podaci:

Bilješka broj 26-Potraživanja za prihode poslovanja-dospjela-dio 16 D- stanje na dan 31.12. veće je u odnosu na 01.01.2024., odnosi se na dva nepravovremeno plaćena računa za iznajmljivanje školskog prostora.

Bilješka broj 27-Potraživanja za prihode poslovanja-nedospjela- dio 16 N- stanje na dan 31.12.2024. manje je u odnosu na dan 01.01.2024., odnosi se na račune izdane 31. prosinca za iznajmljivanje školskog prostora; dospijeće im je u siječnju 2025.

Bilješka broj 28-Potraživanja od prodaje nefinancijske imovine-nedospjela- dio 17 N- stanje na dan 31.12. manje je u odnosu na 01.01., rate za kupljeni stan se redovito otplaćuju.

Bilješka broj 29-Potraživanja za naknade koje se refundiraju-12911-stanje na dan 31.12.2024. znatno je manje u odnosu na 01.01.2024. iz razloga što je tijekom 2024. provedena kompenzacija za bolovanje na teret HZZO.

Bilješka broj 30-Potraživanja za predujmove- 01.01.2024. nije ostvareno, stanje na dan 31.12.2024. odnosi se na plaćenu kotizaciju za stručni skup 40,00 eura te na troškove prijevoza učenika u projektu razmjene učenika naše škole i škole iz Njemačke 400,00 eura.

Bilješka broj 31–Obveze za rashode poslovanja dospjele-dio 23 D-31.12.2024. nije ostvareno, stanje na dan 01.01.2024. odnosi se na račun iz 2023. koji je zaprimljen putem sustava eRačuna 2.siječnja 2024., a dospijeće plaćanja mu je bilo 13. prosinca.

Bilješka broj 32 – obveze za rashode poslovanja-nedospjele-dio 23 N- stanje na dan 31.12.2024. veće u odnosu na 01.01.2024. , odnosi se na plaću za prosinac te račune za rashode poslovanja koji su stigli u siječnju 2025.

Bilješka broj 33-Obveze za nabavu nefinancijske imovine-nedospjele-dio 24 N- stanje na dan 31.12.2024. odnosi se na nabavu udžbenika za naknadno upisane učenike u našu školu, 01.01.2024. nije ostvareno.

Bilješka broj 34-obveze za naplaćene tuđe prihode-23955-stanje na dan 31. 12.2024. manje je u odnosu na 01.01.2024. iz razloga što je izvršena uplata 65% prihoda od prodanih stanova u Državni proračun.

Bilješka broj 35-Ostale nespomenute obveze-23958 stanje na dan 31.12.2024. manje u odnosu na stanje na dan 01.01.2024. iz razloga što je provedena kompenzacija za troškove poslovanja na teret HZZO.

Promjene na ostalim pozicijama Obrasca Bilance su neznatne i nemaju značajnijeg utjecaja na Bilancu.

* **Bilješke uz Izvještaj o prihodima i rashodima, primicima i izdacima**

Bilješka broj 36-Tekuće pomoći proračunskim korisnicima iz proračuna koji im nije nadležan-6361-u tekućem izvještajnom razdoblju ostvaren je znatno veći iznos nego u prethodnom iz razloga što su povećani koeficijenti i osnovica za isplatu plaće, ostvareno je novo pravo iz TKU-isplata uskrsnice.

Bilješka broj 37 – Kapitalne pomoći proračunskim korisnicima iz proračuna koji im nije nadležan-6362-u tekućem izvještajnom razdoblju ostvaren je znatno veći iznos u odnosu na prethodno izvještajno razdoblje, dobivena su sredstva na natječaju Ministarstva kulture za izmjenu dotrajale unutarnje stolarije, te za radove na sanaciji tornja i središnjeg limenog pokrova na zgradi matične škole u Krapini.

Bilješka broj 38 – Kamate na oročena sredstva i depozite po viđenju-6413- u prethodnoj godini iznos je iznosio 9,81 €, dok u tekućem izvještajnom razdoblju iznosi 15,83 € iz razloga što je banka povisila kamate na saldo na žiro računu.

Bilješka broj 39 – Ostali nespomenuti prihodi – 6526- u tekućem izvještajnom razdoblju ostvareni iznos je manji nego u prethodnoj godini zbog toga što se u 2023. godini još uplaćivala školska kuhinja od strane roditelja na račun škole za prosinac 2022. godine. Ostvareni iznos u 2024. odnosi se na uplate učenika za izvođenje terenskih nastava, izleta i izvanučioničke nastave.

Bilješka broj 40 – Prihodi od pruženih usluga – 6615- u tekućem izvještajnom razdoblju ostvaren je veći iznos nego u prethodnom, što je rezultat većeg iznajmljivanja školske sportske dvorane korisnicima.

Bilješka broj 41 –Donacije od pravnih i fizičkih osoba – 663 u tekućem izvještajnom razdoblju su manje u odnosu na prethodno izvještajno razdoblje, u 2023. godini škola je provodila projekt „Različiti, ali zajedno“ kojim se obilježavao Dan Europe te ujedno i Dan škole za što su dobivene donacije od poduzeća iz okolice škole. U 2024. godini nije bilo takvih projekata te su ostvarene donacije za nabavu sportske opreme, sportska natjecanja, donacije za nabavu opreme za rad škole, donacije od Crvenog križa, dok su kapitalne donacije u tekućem izvještajnom razdoblju povećane, a odnose se na donaciju knjiga i priručnika za školsku knjižnicu.

Bilješka broj 42 - Prihodi iz nadležnog proračuna-671-povećani su u odnosu na prethodno razdoblje, ostvareno je ukupno 257.964,43 eura od čega iz decentraliziranih sredstava 159.246,00 eura za financiranje materijalnih rashoda poslovanja, 7.300,00 eura za financiranje rashoda za nabavu nefinancijske imovine (nabava računalne opreme, školskog namještaja, knjiga za školsku knjižnicu). Grad Krapina je doznačio povrh decentraliziranih sredstava ukupno 91.418,43 eura od čega 17.842,71 eura za nabavu radnih bilježnica (sufinanciranje 50% uz KZŽ), 4.430,00 eura za sanaciju bunara kod PŠ Donja Šemnica, 4.498,85 eura za troškove provođenja javne nabave i stručnog nadzora za radove na sanaciji tornjeva na krovu matične škole u Krapini, 3.620,00 eura za projekt razmjene učenika, 636,80 za financiranje ugovora o djelu za e-tehničara, 1.275,00 za sufinanciranje škole plivanja za učenike trećih razreda te 3.000,00 eura za ostale materijalne troškove za koja nisu dostatna decentralizirana sredstva.

56.115,07 eura Grad Krapina nam je doznačio za sufinanciranje radova na sanaciji sjevernog i južnog bočnog tornja te središnjeg limenog pokrova na krovu zgrade matične škole u Krapini te sufinanciranje zamjene unutarnje stolarije u MŠ Krapina. Obzirom na navedene radove školi su doznačeno značajno veća sredstva nego u prethodnom izvještajnom razdoblju.

Bilješka broj 43-Ostali prihodi- 683-u tekućem izvještajnom razdoblju nije ostvareno, u prethodnom se odnosi na uplatu prikupljenih sredstava od učitelja povijesti i geografije iz Krapinsko zagorske županije za podmirenje dijela troškova prijevoza na stručni skup koji je organizirala učiteljica iz naše škole koja je voditelj aktiva županijskog stručnog vije učitelja geografije.

Bilješka broj 44 - Plaće za redovan rad – 31111 – povećane u odnosu na prethodno razdoblje zbog povećanja koeficijenata i osnovice za isplatu plaća.

Bilješka broj 45 – Plaće za prekovremeni rad – 3113-povećani u odnosu na prethodno razdoblje zbog velikog broja bolovanja i potrebnih zamjena učitelja.

Bilješka broj 46-Plaće za posebne uvjete rada-3114-povećani u odnosu na prethodno izvještajno razdoblje zbog većeg broja dobivenih rješenja za rad s učenicima s poteškoćama.

Bilješka broj 47 – Ostali rashodi za zaposlene- 312 – povećani u odnosu na prethodno izvještajno razdoblje iz razloga isplate uskrsnice (novo pravo iz TKU), isplaćivane su pomoći za smrtne slučajeve u obitelji, pomoći za bolovanje dulje od 90 dana te otpremnina za odlazak u mirovinu.

Bilješka broj 48 - Doprinosi na plaće-313-povećani u odnosu na prethodno razdoblje sukladno povećanju bruto plaće.

Bilješka broj 49-Službena putovanja-3211-smanjena u tekućem izvještajnom razdoblju iz razloga što se nije odlazilo na stručne skupove (stručni skupovi su se pratili putem webinara).

Bilješka broj 50-Naknade za prijevoz, za rad na terenu i odvojeni život-u tekućem izvještajnom razdoblju ostvaren je veći iznos u odnosu na prethodno razdoblje iz razloga što po novom TKU veći broj radnika ostvaruje pravo na isplatu prijevoza na posao i s posla te zaposlenih radnika iz udaljenih područja za koje se isplaćuju i veći troškovi prijevoza.

Bilješka broj 51-Stručno usavršavanje zaposlenika-3213- iznos je smanjen u odnosu na prethodno izvještajno razdoblje jer se nije odlazilo na stručne skupove za koje se plaća kotizacija.

Bilješka broj 52-Ostale naknade troškova zaposlenima- 3214- u tekućem izvještajnom razdoblju iznos je veći zbog više ostvarenih loko vožnji i većeg neoporezivog iznosa za isplatu u odnosu na prethodno izvještajno razdoblje.

Bilješka broj 53–Uredski materijal i ostali materijalni rashodi -3221- iznos je smanjen u odnosu na prethodno razdoblje zbog toga što se u prethodnom izvještajnom razdoblju provodio projekt „Različiti, ali zajedno“ pa su bili povećani troškovi nabave materijala potrebnih za realizaciju projekta.

Bilješka broj 54-Energija-3223-iznos u tekućem izvještajnom razdoblju je manji, nabavljena je cisterna loživog ulja manje zbog zalihe u rezervoaru iz prethodne godine.

Bilješka broj 55-Materijal i dijelovi za tekuće i investicijsko održavanje-3224- smanjeni su u tekućem izvještajnom razdoblju zbog manje potrebe za izvršavanjem različitih popravaka postrojenja i opreme.

Bilješka broj 56-Sitni inventar i auto gume-3225-u tekućem izvještajnom razdoblju je ostvaren veći iznos iz razloga nabave novog modernijeg sitnog inventara za obavljane nastavnih procesa jer je stari neupotrebljivi, oštećni i istrošeni sitni inventar isknjižen iz knjigovodstvene evidencije i bačen.

Bilješka broj 57-Službena, radna i zaštitna odjeća i obuća-3227- u tekućem izvještajnom razdoblju iznos je manji, u prethodnom je nabavljena nova radna odjeća i obuća za spremačice, domara i kuharice.

Bilješka broj 58-Usluge telefona, pošte i prijevoza-3231 u tekućem izvještajnom razdoblju iznos je povećan zbog povećanja cijene prijevoza učenika.

Bilješka broj 59-Usluge tekućeg i investicijskog održavanja-3232-u tekućem izvještajnom razdoblju iznos je povećan zbog potrebe sanacije parketa i krečenja zidova u sportskoj dvorani i učionica.

Bilješka broj 60-Usluge promidžbe i informiranja-3233- u prethodnom izvještajnom razdoblju se odnosi na obveznu objavu poziva u Narodnim novinama za javnu nabavu lož ulja, a u tekućem na objavu javne nabave za radove na sanaciji bočnog tornja i središnjeg krovnog pokrova te na objavu natječaja za izbor ravnatelja u Narodnim novinama.

Bilješka broj 61-Zdravstvene i veterinarske usluge-3236- u tekućem izvještajnom razdoblju iznos je veći zbog toga što su svi radnici koji imaju pravo na obavljanje sistematskog pregleda pristupili istom te zbog povećanog broja laboratorijskih pretraga hrane i vode za piće u školskim kuhinjama.

Bilješka broj 62-Intelektualne i osobne usluge-3237-u tekućem izvještajnom razdoblju iznos je veći zbog plaćanja nadzora na izvršenim radovima na sanaciji krovnog tornja i zamjeni unutarnje stolarije te zbog plaćanja vanjske usluge provođenja javne nabave za navedene radove.

Bilješka broj 63-Ostale usluge-3239- u tekućem izvještajnom razdoblju su smanjene zbog manjeg broja ostvarenih terenskih nastava.

Bilješka broj 64-Reprezentacija-3293- u tekućem izvještajnom razdoblju iznos je povećan iz razloga što je škola bila domaćin u natjecanju iz Lidrana te je ugostila veći broj učenika i njihovih mentora iz naše županije.

Bilješka broj 65-Članarine i norme-3294-iznos je u tekućem izvještajnom razdoblju manji zbog manje plaćenih članarina.

Bilješka broj 66-Pristojbe i naknade-3295-u tekućem izvještajnom razdoblju iznos je veći zbog toga što je povećan iznos naknade zbog nezapošljavanja invalida.

Bilješka broj 67-Naknade građanima i kućanstvima u naravi-3722-u tekućem izvještajnom razdoblju iznos je veći zbog većih cijena radnih bilježnica.

Bilješka broj 68-Uredska oprema i namještaj-4221-u tekućem izvještajnom razdoblju iznos je veći, nabavljena su dva interaktivna monitora za učionice te namještaj za dvije učionice.

Bilješka broj 69-Uređaji, strojevi i oprema za ostale namjene-4227-u tekućem izvještajnom razdoblju iznos je manji, nabavljeni su bojler i ledenica za školske kuhinje te odvlaživači zraka dok je u prethodnom izvještajnom razdoblju iznos veći zbog nabave opreme potrebne za rad u školskim kuhinjama i to rashladnog ormara, perilice suđa, profesionalne miješalice i salamoreznice.

Bilješka broj 70-Knjige-4241- u tekućem izvještajnom razdoblju iznos je manji u odnosu na prethodno, nabavljen je manji broj udžbenika nego u prethodnom izvještajnom razdoblju jer se koriste udžbenici nabavljeni prijašnjih godina.

Bilješka broj 71-Dodatna ulaganja na građevinskim objektima-451- u prethodnom izvještajnom razdoblju ostvareno je 22.305,00 eura i odnosi se na izmjenu unutarnje stolarije-vrata na učionicama 19.805,00 eura i to iz državnog proračuna, (natječaj Ministarstva kulture) 13.272,28 eura, iz decentraliziranih sredstava 3.681,00 eura, dok je preostalih 2.851,72 eura podmireno iz prenesenog viška prihoda poslovanja prethodne godine.

2.500,00 eura odnosi se na postavljanje skele izvođaču radova na sanaciji tornja na krovu matične škole u Krapini (građevinski radovi u pripremi). Za navedene radove dio potrebnih sredstava je primljen u 2023. godini iz državnog proračuna (natječaj Ministarstva kulture), a cjelokupni radovi su završeni u 2024. godini.

U tekućem izvještajnom razdoblju ostvaren je znatno veći iznos; ukupno 196.159,63 eura. Odnosi se na dodatna ulaganja na građevinskim objektima –za izmjenu unutarnje stolarije-vrata na učionicama i drugim prostorijama utrošeno je 18.450,00 eura i to iz državnog proračuna (natječaj Ministarstva kulture) 16.000,00 eura, a iz sredstava Grada iznad minimalnog financijskog standarda 2.450,00 eura. 177.709,63 eura ukupno je utrošeno za radove na sanaciji sjevernog i južnog bočnog tornja te središnjeg limenog pokrova na krovu matične škole u Krapini što je financirano sredstvima Ministarstva kulture 100.000,00 eura i Grada Krapine iznad minimalnog financijskog standarda 53.665,07 eura te prenesenim viškom prihoda iz prethodne godine 24.044,56 eura jer je Ministarstvo kulture izvršilo uplatu na naš žiro račun u 2023. godini, a radovi su završeni u 2024.godini.

Bilješka broj 72-Rashodi budućih razdoblja-19-odnosi se na troškove plaće i naknada za 12/2024. koji su isplaćeni u siječnju 2025., u tekućem izvještajnom razdoblju iznos je veći zbog povećanja osnovice za obračun plaće.

Promjene na ostalim pozicijama Obrasca PR-RAS u odnosu na prethodno razdoblje su neznatne i nemaju značajnijeg utjecaja na poslovanje.

Bilješka broj 73- Rezultat poslovanja usporedno prikazan na Obrascu PR-RAS-a i Bilance

Prilikom utvrđivanja rezultata poslovanja sučeljavaju se razred 6 i razred 3, te razred 7 i razred 4, pa je tako na obrascu PR-RAS prikazano slijedeće:

**6 (prihodi) - 3 (rashodi)**

2.428.153,62 - 2.236.003,51 = 192.150,11 (višak prihoda poslovanja-X001)

**7 (prihodi) - 4 (rashodi)**

101,52 - 210.288,14 = -210.186,62 (manjak prihoda od nef. imovine Y002)

= -18.036,51 (X005)

+ 20.336,67 (višak prihoda iz 2023. 9221-9222)

= 2.300,16 (višak prihoda 2024. PR-RAS pozicija-X006)

Preneseni višak prihoda iz 2023. godine iznosio je 21.884,85 eura, ali je zbog neiskorištenih, unaprijed primljenih sredstava za provođenje školske sheme izvršen povrat u gradski proračun u iznosu 237,16 eura i neiskorišteni iznos za prehranu učenika za prosinac 2023.god. 1.311,02 eura, te on sada iznosi 20.336,67 eura.

Sukladno odredbama čl.82. Pravilnika o proračunskom računovodstvu i računskom planu rezultat se obavezno korigira bez suglasnosti čelnika ili školskog odbora sa 31.12.2024. god. za iznose evidentirane na računima 63121, 63122, 63221,63241, 6332, 6342, 6352, 6362, 6382, 6392, 6394, 6632, 67121 budući da su sredstva za nabavu nefinancijske imovine evidentirana na razredu 6 te shodno utvrđivanju rezultata utjecala na ostvarivanje rezultata od redovnog poslovanja. Druga obvezna korekcija je ako su sredstva od prodaje dugotrajne nefinancijske imovine (stanovi) na razredu 7 korištena za financiranje rashoda za tekuće i investicijsko održavanje (3224 i 3232), a ukoliko su utrošena na nabavu nefinancijske imovine korekcija nije potrebna, pa je tako na obrascima PR-RAS i Bilanca prikazano sljedeće:

192.150,11 višak prihoda poslovanja

-118.834,79 konto 6362-kapitalne pomoći iz državnog proračuna

-413,52 konto 6632-kapitalne donacije (knjige za šk.knjižnicu)

-63.415,07 konto 67121- prihodi za fin.rashoda za nabavu nef.imovine

=9.486,73 višak prihoda poslovanja

-3.707,89 manjak prihoda poslovanja-preneseni iz prethodne godine(PR-RAS)

**= 5.778,84 višak prihoda poslovanja (pozicija na bilanci 92211)**

**-210.186,62** manjak prihoda od nefinancijske imovine

+118.834,79 konto 6362-kapitalne pomoći iz državnog proračuna

+413,52 konto 6632-kapitalne donacije (knjige za šk.knjižnicu)

+63.415,07 konto 6712- prihodi za fin.rashoda za nabavu nef.imovine

-27.523,24 manjak prihoda od nefinancijske imovine

+24.044,56 višak prihoda od nefinancijske imovine-preneseni iz prethodne godine(PR-RAS)

**= -3.478,68 manjak prihoda od nefinancijske imovine (pozicija na bilanci 92222)**

Iz toga proizlazi da je na kraju godine ostvaren višak prihoda poslovanja u iznosu 5.778,84 eura (konto 92211) i manjak prihoda od nefinancijske imovine u iznosu 3.478,68 eura (konto 92222), odnosno sveukupni višak prihoda 2.300,16 eura.

Prikaz rezultata prema izvorima financiranja:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Izvor prihoda i  primitaka  Račun | 2024. godina | | | | | | | |
| Opći prihodi i primici | Vlastiti prihodi | Prihodi za posebne namjene | Pomoći | Donacije | Prihodi od prodaje imovine i nadoknade štete od osiguranja | Iskorišteni višak prihoda iz prethodnog razdoblja (2023. godina) | Rezultat |
| 6 | 257.980,26 | 8.588,47 | 21.510,70 | 2.136.245,18 | 3.429,01 | 400,00 | 0 | 2.428.153,62 |
| 3 | 194.565,19 | 1.507,27 | 21.495,70 | 2.011.932,59 | 2.207,50 | 400,00 | 3.895,26 | 2.236.003,51 |
| Višak/manjak redovnog poslovanja | 63.415,07 | 7.081,20 | 15,00 | 124.312,59 | 1.221,51 | 0,0 | -3.895,26 | 192.150,11 |
| 7 | 0 | 0 | 0 | 0 | 0 | 101,52 | 0 | 101,52 |
| 4 | 63.415,07 | 3.472,06 | 6,62 | 118.834,79 | 413,52 | 101,52 | 24.044,56 | 210.288,14 |
| Višak/manjak od nefinancijske imovine | -63.415,07 | -3.472,06 | -6,62 | -118.834,79 | -413,52 | 0,00 | -24.044,56 | -210.186,62 |
| Rezultat 2024. | 0,00 | 3.609,14 | 8,38 | 5.477,80 | 807,99 | 0,00 | -27.939,82 | -18.036,51 |
|  | | | | | | | Preneseni višak 2023. | 20.336,67 |
| Rezultat poslovanja 2024. | 2.300,16 |
|  | |

Ukupno ostvareni rezultat poslovanja koji se prenosi u 2025. godinu je višak prihoda u iznosu 2.300,16 eura.

Odluka o raspodjeli rezultata i načinu korištenja viška prihoda u 2025. godini donijeti će se naknadno.

* **Bilješke uz izvještaj o promjenama u vrijednosti i obujmu imovine i obveza**

Bilješka broj 74 – zabilježen je iznos povećanja na poziciji P018-Proizvedena dugotrajna imovina zbog prijenosa nefinancijske imovine-informatičke opreme koja se vodila u poslovnim knjigama Carneta u poslovne knjige škole Odlukom Carneta i to u iznosu sadašnje vrijednosti opreme 58.055,82 eura.

* **Bilješke uz Izvještaj o obvezama**

Bilješka broj 75 – V001- Stanje obveza 1.siječnja- 159.836,42 eura, odnosi se na plaću i naknade za prosinac 2023. te na troškove poslovanja iz prosinca 2023. za koje su računi zaprimljeni i podmireni u siječnju 2024.

Bilješka broj 76 –V006,V009- Stanje obveza na kraju izvještajnog razdoblja iznosi ukupno 174.795,97 eura, sve su nedospjele obveze, i to 152.407,03 eura za rashode za zaposlene (isplaćeno 09.01.2025.), 20.472,75 eura za materijalne rashode poslovanja, 108,91 eura za financijske rashode, 259,01 eura obveze za naknade građanima i kućanstvima, 70,42 eura za obveze za nabavu nefinancijske imovine. Svi računi i obveze podmireni su do kraja siječnja 2025. godine.

Bilješka broj 77 – V010 -Međusobne obveze proračunskih korisnika iznose 1.477,85 eura i odnose se na obvezu uplate 65% stanarine u Državni proračun 1.260,58 eura i bolovanje HZZO 217,27 eura.

* **Bilješke uz Izvještaj o rashodima prema funkcijskoj klasifikaciji**

Bilješka broj 78-Pozicija 09 –Obrazovanje- prikazuje ukupne rashode poslovanja.

Bilješka broj 79-Pozicija 091-Osnovno obrazovanje- prikazuje rashode poslovanja umanjene za troškove prehrane.

Bilješka broj 80-Pozicija 096- Dodatne usluge u obrazovanju- prikazuju troškove prehrane.

U Krapini, 30.01.2025. M.P. Odgovorna osoba:

Osoba za kontaktiranje: Biserka König dr.sc. Vlatka Družinec Tušek

Telefon: 049/370-618